ଭୁବନେଶ୍ୱର, ଜୁଲାଇ ୧୧(ଲୋକାଲ ୱାୟାର): କାଳିଆ ଯୋଜନା ସହିତ ପ୍ରତ୍ୟକ୍ଷ ଲାଭ ହସ୍ତାନ୍ତରଣ (ଡିବିଟି) ମାଧ୍ୟମରେ ଆଉ ୨୫ ଲକ୍ଷ ଅଧିକ କୃଷକ ପରିବାରକୁ ଯୋଡ଼ିବା ପାଇଁ ଓଡ଼ିଶା ସରକାରଙ୍କ ନିଷ୍ପତ୍ତି ରାଜ୍ୟ ସରକାରୀ ଅଧିକାରୀଙ୍କ ନିଦ ହଜାଇ ଦେଇଛି । ଯୋଗ୍ୟ ଓ ପ୍ରକୃତ ହିତାଧିକାରୀ ଚିହ୍ନଟ କରିବା ସେମାନଙ୍କ ମୁଣ୍ଡବିନ୍ଧାର କାରଣ ପାଲଟିଛି ।
ନିର୍ବାଚନ ପ୍ରଚାର ବେଳେ ଦେଇଥିବା ପ୍ରତିଶ୍ରୁତି ଅନୁଯାୟୀ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ପଞ୍ଚମ ଥର ପାଇଁ ମୁଖ୍ୟମନ୍ତ୍ରୀ ଭାବେ ଶପଥ ନେବାର ପ୍ରଥମ ଦିନ, ମେ ୩୦ରେ ଚାଷୀ ଓ ଭୂମିହୀନ ଶ୍ରମିକଙ୍କୁ କାଳିଆ ଯୋଜନାରେ ଆର୍ଥିକ ସହାୟତା ପ୍ରଦାନ ପାଇଁ ପ୍ରକ୍ରିୟା ଆରମ୍ଭ କରିଥିଲେ ।
ଭୋଟ କିଣିବା ପାଇଁ ଆର୍ଥିକ ପ୍ରଲୋଭନ ଦିଆଯାଉଛି ବୋଲି ବିରୋଧୀ ଦଳ ଅଭିଯୋଗ କରୁଥିବା ବେଳେ ଏହି ଯୋଜନା ବିଜେଡି ତଥା ମୁଖିଆ ନବୀନଙ୍କୁ ୨୦୧୯ ବିଧାନସଭା ନିର୍ବାଚନରେ ବିପୁଳ ଜନମତ ହାସଲରେ ସାହାଯ୍ୟ କରିଥିଲା ।
ନିର୍ବାଚନ ପୂର୍ବରୁ ୪୨ ଲକ୍ଷ ପରିବାର କାଳିଆ ଯୋଜନାରେ ସାମିଲ ହୋଇଥିବା ବେଳେ ଏବେ ଆଉ ୩୩ ଲକ୍ଷ ପରିବାରକୁ ସାମିଲ କରିବାକୁ ଯୋଜନା ରହିଛି ।
କାଳିଆ ଯୋଜନାରେ ଉପଯୁକ୍ତ ହିତାଧିକାରୀ ଚିହ୍ନଟ ପାଇଁ ପ୍ରତ୍ୟେକ ୩୦ଟି ଜିଲ୍ଲାର ଅଧିକାରୀଙ୍କୁ କଠିନ ଦାୟିତ୍ୱ ପ୍ରଦାନ କରାଯାଇଛି ।
ସୂତ୍ର ଅନୁଯାୟୀ, ଅଧିକାରୀମାନେ ଭୂମିହୀନ କୃଷକ ଚିହ୍ନଟ କରିବାକୁ କଠିନ ପରିସ୍ଥିତିର ସମ୍ମୁଖୀନ ହେଉଛନ୍ତି ।
କାରଣ ଭୂମିହୀନଙ୍କ ପାଇଁ ଥିବା ଆବେଦନ ପତ୍ରରେ ସେମାନେ ଭାଗଚାଷୀ ଭାବେ ଜମି ଚାଷ କରୁଛନ୍ତି ବୋଲି କୌଣସି ତଥ୍ୟଗତ ପ୍ରମାଣ ଦେବାକୁ ପଡୁନାହିଁ ।
ଏହା ବ୍ୟତୀତ କର୍ମଚାରୀ ସଙ୍କଟ ଯୋଗୁଁ ପ୍ରକୃତ ଆବେଦନକାରୀ ଚିହ୍ନଟ କରିବା ଅସମ୍ଭବ ହୋଇପଡ଼ିଛି ।
ଧାର୍ଯ୍ୟ ସମୟ ମଧ୍ୟରେ ଭୂମିହୀନ କୃଷକଙ୍କ ତାଲିକା ପ୍ରସ୍ତୁତ ପାଇଁ କର୍ତ୍ତୃପକ୍ଷ ଚେଷ୍ଟା କରୁଥିବା ବେଳେ ନକଲି ହିତାଧିକାରୀ ଏହାର ଫାଇଦା ଉଠାଇବାକୁ ଚେଷ୍ଟା କରୁଛନ୍ତି ବୋଲି ଜଣେ ଅଧିକାରୀ କହିଛନ୍ତି । ତଳ ସ୍ତରରେ ଆମ ପାଖରେ ଆବଶ୍ୟକ କର୍ମଚାରୀ ନଥିବାରୁ ଭୂମିହୀନ କୃଷକଙ୍କ ପ୍ରକୃତ ତଥ୍ୟ ଯାଞ୍ଚ କରିବା ସମ୍ଭବପର ହେଉନାହିଁ । ତେଣୁ ଭୁଲ ନିଶ୍ଚିତ ଭାବରେ ହେବ ।
ଆମକୁ ଜୁଲାଇ ଶେଷ ସୁଦ୍ଧା ତାଲିକା ପ୍ରସ୍ତୁତ କରିବା ପାଇଁ କୁହାଯାଇଛି ।
ଟିକିନିକି ତଥ୍ୟ ଯାଞ୍ଚ କରି ତାଲିକା ପ୍ରସ୍ତୁତି ପାଇଁ ଅତିକମରେ ଛଅ ମାସ ଦରକାର ବୋଲି କଟକ ଜିଲ୍ଲାର ଜଣେ ଅଧିକାରୀ କହିଛନ୍ତି ।
ଭୂମିହୀନ ଚାଷୀଙ୍କୁ ଡିବିଟି ମାଧ୍ୟମରେ ୫ ହଜାର ଟଙ୍କା ପ୍ରଦାନ କରା ଯାଉଥିବା ବେଳେ ଭୂମିହୀନ କୃଷି ଶ୍ରମିକଙ୍କୁ ତିନିଟି କିସ୍ତିରେ ୧୨,୫୦୦ ଟଙ୍କା ଜୀବିକା ଅର୍ଜନ ଯଥା ଛେଳି ପାଳନ, ଛତୁ ଚାଷ, ବତକ ଚାଷ, କୁକୁଡ଼ା ଚାଷ, ମାଛଧରା ସରଞ୍ଜାମ କିଣିବା ପାଇଁ ପ୍ରଦାନ କରାଯିବ ।
ଏହି ଯୋଜନାରେ ପାଞ୍ଚଟି ଋତୁରେ କୃଷକ ପରିବାର ପିଛା ୨୫ ହଜାର ଟଙ୍କା ଲେଖାଏଁ ବିହନ, ସାର ଆଦି କିଣିବା ପାଇଁ ପ୍ରଦାନ କରାଯିବ ।
କାଳିଆ ଯୋଜନା ଅନୁଯାୟୀ କ୍ଷୁଦ୍ର, ନାମମାତ୍ର ଚାଷୀ, ଭାଗ ଚାଷୀ, ଭୂମିହୀନ କୃଷି ଶ୍ରମିକ ଓ ସଙ୍କଟରେ ଥିବା ଚାଷୀମାନଙ୍କୁ ସେମାନଙ୍କ ରୋଜଗାର ବୃଦ୍ଧି ପାଇଁ ସହାୟତା ପ୍ରଦାନ କରାଯିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
